На працягу ўсяго зімовага перыяду бацькі звярталіся да кіраўніцтва садка з просьбай вырашыць гэту праблему. У сваю чаргу загадчыца прыцягвала ўвагу да гэтай праблемы кіраўніцтва аддзела адукацыі райвыканкама, а таксама камунальшчыкаў. Санэпідэмстанцыя таксама праводзіла замеры тэмпературы ў памяшканні і выпісвала прадпісанні па парушэнні тэмпературнага рэжыму. Аднак ніякіх зрухаў. Зіма заканчваецца, а дзеці працягваюць мерзнуць, хварэць. Як да апошняй інстанцыі, каб вырашыць гэтую праблему, бацькі звярнуліся да дэпутата райсавета Дзмітрыя Кухлея, які адправіў дэпутацкі запыт да загадчыка аддзела адукацыі райвыканкама з патрабаваннем прыняць меры давядзенні тэмпературы ў памяшканні да нормы.